Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01- 349 /19

Sarajevo, 23.04 .2019.godine

Na osnovu člana 94.Zakona o osnovnom odgoju i obrazovanju („Službene novine Kantona Sarajevo“ broj:23/17 i 33/17) i člana 21.a Zakona o zaštiti ličnih podataka u Bosni i Hercegovini („Službeni glasnik Bosne i Hercegovine“ broj:49/06, 76/11 i 89/11), Školski odbor Javne ustanove Osnovne škole „Mustafa Busuladžić“ Sarajevo na XI sjednici održanoj dana 23.04 .2019.godine donosi

**O D L U K U**

**o vršenju video nadzora**

**I**

Video nadzor se vrši sa ciljem dodatnog osiguranja objekta JU OŠ „Mustafa Busuladžić“ Sarajevo (u daljem tekstu: Škola), dokumentacije i evidencije koju vodi Škola, kao i radi sigurnosti učenika i radnika škole.

Video nadzor se može uspostaviti i voditi na bilo kojem mjestu u zgradi i prostorijama pod vlasništvom Škole, osim sanitarnih prostorija, radi poboljšanja bezbjedonosnih uslova u školi, kontrole ulaska i izlaska iz škole, zaštita imovine škole i radnika, zaštita dokumentacije ličnih podataka koji se vode u postojećim evidencijama.

**II**

S ciljem osiguranja zakonitog postupanja sa video zapisima, podaci na video zapisu, kao i svi drugi podaci koji su nastali usljed upotrebe video zapisa nose oznaku „povjerljivo„ te za zaposlenike koji ih čuvaju i pregledaju predstavljaju službenu tajnu.

**III**

Video zapis snimljen video nadzorom mogu koristiti policijski službenici, direktor i zaposlenici koje direktor škole odredi za pregled i korištenje podataka (pedagog škole, domar škole, noćni čuvari ), koji se može koristiti u svrhu kontrole i evidencije prekršaja i kao i za moguće potrebe preispitivanja disciplinske odgovornost učenika i radnika.

Pregledane snimke na kojima se utvrdi počinilac disciplinskog djela, prekršaja i radnje koja predstavlja povredu učeničke i radne dužnosti, čuvaju se za potrebe vođenja disciplinskog postupka, kako za učenike tako i za nastavnike u skladu sa propisima koji regulišu navedenu materiju.

**IV**

Škola je dužna na vidnom mjestu istaći javnu obavijest kojom će građani, roditelji, učenici, radnici biti obavješteni da se vrši video nadzor u školi.

**V**

Sistem video nadzora koji se koristi za vršenje video nadzora će biti zaštićen od pristupa neovlaštenih osoba.

**VI**

Škola će uspostaviti i voditi evidenciju u vidu knjige, ovjerenu pečatom škole, o pregledu video nadzora i svim dešavanjima i evidencijama na video nadzoru, kao i o korištenju podataka iz evidencije o video nadzoru.

**VII**

Odluka se obavezno objavljuje na oglasnoj tabli škole, a stupa na snagu danom donošenja.

 PREDSJEDNIK ŠKOLSKOG ODBORA

 Nevres Alispahić, mr.sci.

Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01-350/19

Sarajevo,23.04.2019.godine

Na osnovu člana 11. Zakona o zaštiti ličnih podataka Bosne i Hercegovine („Službeni glasnik BiH“ broj 49/06, 76/11 i 89/11) , a u skladu sa Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo“ broj 30/18) Školski odbor JU OŠ „Mustafa Busuladžić“ na jedanoaestoj sjednici održanoj dana, 23.04.2019.godine donio je

**P R A V I L N I K**

**O VIDEONADZORNOM SISTEMU U JU OŠ „MUSTAFA BUSULADŽIĆ“ SARAJEVO**

**I PREDMET PRAVILNIKA**

 **Član 1.**

**(Predmet Pravilnika)**

Pravilnikom o videonadzornom sistemu u JU OŠ „Mustafa Busuladžić“ (u daljnjem tekstu:Pravilnik) bliže se određuje uspostava, pravni osnov, svrha i obim videonadzornog sistema u prostorija i dvorištu JU OŠ „Mustafa Busuladžić“ (u daljnjem tekstu:Škola) kao i obim, svrha, upotreba, obrada i zaštita ličnih podataka u Školi .

**II ODLUKA O VIDEONADZORNOM SISTEMU**

**Član 2.**

**(Odluka o uvođenju videonadzora)**

Školski odbor JU OŠ „Mustafa Busuladžić“ donosi odluku o uvođenju videonadzornog sistema u Školi.

**III ZAKONSKI OKVIR**

**Član 3.**

**(Zakonski okvir)**

Član 21. Zakona o zaštiti ličnih podataka Bosne i Hercegovine predviđa obradu ličnih podataka putem videonadzora.

**Član 4.**

**(uspostava videonadzornog sistema)**

Pedagoškim standardima i općim normativima za osnovni odgoj i obrazovanje i normativima

radnog prostora, opreme, nastavnih sredstava i učila po predmetima za osnovnu školu

predviđena je uspostava odgovarajućeg videonadzornog sistema u osnovnim školama.

**IV SVRHA VIDEONADZORNOG SISTEMA**

**Član 4.**

**(svrha videonadzornog sistema)**

Svrha upostavljanja videonadzornog sistema u Školi jeste neophodna optimatizacija sigurnosti i zaštite učenika, radnika, roditelja i posjetilaca Škole u toku nastavnog procesa u prostoru Škole i školskog dvorišta; sigurnost objekta i imovine Škole u periodu kada se ne izvodi nastavni proces ( noćni sati, neredni dani i praznici, periodi kolektivnih godišnjih odmora) u svrhe predviđene Pravilnikom o kućnom redu sa etičkim kodeksom Škole.

**Član 5.**

**(korištenje videonadzornog sistema)**

Videonadzorni sistem se koristi i za spriječavanje protupravnih radnji usmjerenih prema imovini Škole (krađa, provale, uništenja, oštećenja).

**Član 6.**

**(dozvoljena upotreba videonadzornog sistema)**

Dozvoljena je upotreba videonadzornog sistema u smislu vođenja evidencija u skladu sa članom 43. Zakona o radu Federacije Bosne i Hercegovine.

**V OBIM PODATAKA VIDEONADZORA**

**Član 7.**

**(obim videonadzornog sistema)**

(1) Videonadzorni sistem škole obuhvata:

1. Unutrašnje kamere i vanjske kamere;
2. Nadzorne kamere imaju IR noćno snimanje i osjetljive su na pokret;
3. Uređaji za pohranu videozapisa deponuju i arhiviraju videozapise u trajanju minimalno(upisati podatak);
4. Videozapisi, koji nisu predmet obrade ličnih podatka u skladu sa članom ovog Pravilnika, brišu se nakon (upisati podatak).

(2) Vrste podataka koji se prikupljaju i pohranjuju je video zapis sa datumom i tačnim vremenom dešavanja.

**Član 8.**

**(pokrivenost prostorija Škole unutrašnjim kamerama)**

Unutrašnje kamere pokrivaju sve holove Škole, hodnike i komunikacije unutar Škole i sportsku salu.

**Član 9.**

**(pokrivenost dvorišta škole vanjskim kamerama)**

Vanjske kamere pokrivaju prostor dvorišta Škole, ulaze u školu i prostor ispred sportske sale.

**Član 10.**

**(mjesto videonadozornog sistema)**

(1)Videonadzorni sistem smještan je posebnu prostoriju i povezan je s monitorom.

(2)Uređaji za snimanje (hard disc-ovi) i administativni centar kontrole i obrade podatka nalaze se u prostorije portirnice u kancelariji direktora škole i u kancelariji pedagogice škole .

**Član 11.**

**(znak o videonadzornom sistemu)**

(1) U blizini svih kamera unutar kao i s vanjske strane škole, na vidnom mjestu postavljen je znak sa natpisom **„PAŽNJA , PROSTOR JE POD VIDEONADZOROM“.**

(2) Znak na samom ulazu u školu sadrži i kontakt telefone preko kojih se mogu dobiti opće informacije o videonadzoru.

**VI UPOTREBA PODATAKA (POJEDINOSTI OBRADE PODATAKA)**

**Član 12.**

**(ovlašteno lice za pristup podacima videonadzora)**

1. Kontrolor videonadzornog sistema jeste direktor škole kao odgovorno lice.
2. Kontolor je odgovorno lice koje ima pristup monitoringu u realnom vremenu i arhivi videonadzora, te može slobodno da pristupa podacima i obrađuje podatke videonadzora u skladu sa članom 21.a Zakona o zaštiti lićnih podatka Bosne i Hercegovine.
3. Direktor škole može ovlastiti pedagoga i sekretara škole, kao i drugog radnika škole, da imaju pristup videkonadozrnom sistemu (u realnom vremenu ili pristup arhivi podataka) u svojstvu obrađivanja podataka.
4. Podatke u smislu stava 2) ovog člana ovlašteno lice, u skadu sa 1) ovog člana ima u prostorijama škole ili putem IP veze sa druge lokacije ili mobilnog uređaja.
5. Monitoring u realnom vremenu, u smislu obrade podataka imaju i noćni čuvari i domari u prostoriji portirnice te lica koja ovlasti direktor škole.
6. Obradu podataka u smislu navedenog u stavu (5) ovog člana, nemaju drugi radnici škole koji imaju pristup portirnici.

**Član 13.**

**(pristup podacima ovlaštenih policijskih agencija i pripadnicima MUP-a BiH)**

1. U incidentnim situacijama pristup snimljenim podacima može se dati i ovlaštenim policijskim agencijama i Ministarstvu unutrašnjih poslova BiH uz predočenje validnog naloga.
2. Da bi se video zapis dao policiji na uvid potrebno je da su ispunjeni sljedeći uvjeti:
* Da se desila incidentna situacija kojim je ugrožena bezbjednost ljudi i sigurnost imovine;
* Da je nadležni policijski organ podnio pismeni zahtjev za omogućavanje pristupu video zapisu sa jasno određenim vremenskim razdobljem za koji se traži pristup video zapisima;
* Da u arhivu snimljenog materijala postoji video snimak sa traženim vremenskim periodom.

**VII ZAŠTITA LIČNIH PODATAKA**

**Član 14.**

**(obrada i zaštita ličnih podataka)**

1. U skladu sa članom 21. a Zakona o zaštiti ličnih podataka Bosne i Hercegovine obezbjeđuje se zaštita i obrada ličnih podatka prikupljenih putem videonazdora:
* Snimci pohranjeni putem videonadzora na određenom prostoru na osnovu kojih se može identificirati nosilac podataka predstavljaju zbirku ličnih podataka.
* Kontrolor koji vrši videonadzor dužan je donijeti odluku koja se sadržavati pravila obrade s ciljem poštivanja prava na zaštitu privatnosti i ličnog živta nosioca podatka, ako videonazor nije propisan Zakonom.
* Kontrolor koji vrši videonazdor dužan je na vidnom mjestu istaći obavještenje o vršenju videonazora i kontakt putem kojeg se mogu dobiti pojedinosti o videonazoru.
1. Direktor, kao ni bilo koja druga osoba, ne smije koristiti podatke o osobama prikupljene videonadzronim sistemom zaštite izvan njihove zakonske najmjene, a raspolaganje snimkama dopušteno je samo direktoru škole.

**Član 15.**

**(evidencija zbirki ličnih podataka)**

1. Evidencija nad zbirkom ličnih podatka u smislu tehničke izvedbe videonazornog sistema (arhivski videozapisi) definišu se članom 13. Zakona o zaštiti ličnih podataka Bosne i Hercegovine.
2. Evidencija nad zbirkom ličnih podataka nalazi se kod direktora škole (kontrolora videonazdornog sistema) pod nazivom JU OŠ „Mustafa Busuladžić“- Video nadzor obrada podataka“ u elektronskoj i print formi.
3. Evidencija iz stava (2) ovog člana sadrži i obrađene lične podatke koje kontrolor procjeni da bi mogli biti od značaja u skladu sa članom 5. i 6. ovog Pravilnika.

**Član 16.**

**(postupanje sa ličnim podacima radnika)**

Pravilnik podrazumjeva poštivanje člana 30. Zakona o radu u Federaciji Bosne i Hercegovine, koji se odnosi na postupanje sa ličnim podacima radnika.

**VIII PRELAZNE I ZAVRŠNE ODREDBE**

**Član 17.**

**(izmjene i dopune Pravilnika)**

Izmjene i dopune Pravilnika vrše se na način i po postupku koji važi za njegovo donošenje.

 **Član 18.**

**(stupanje na snagu Pravilnika)**

Ovaj Pravilnik stupa na snagu danom donošenje, a objavit će se na oglasnoj tabli Škole i putem službene web stranice Škole..

 Predsjednik Školskog odbora

 Nevres Alispahić, mr.sci.

Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01- 350 /19

Sarajevo, 23 .04.2019.godine

 Na osnovu člana 94. Zakona o osnovnom odgoju i obrazovanju («Službene novine Kantona Sarajevo» broj:23/17 i 33/17)),člana 11. Zakona o zaštiti ličnih podataka Bosne i Hercegovine („Službeni glasnik BiH“ broj 49/06, 76/11 i 89/11) i člana 86. i 126. Pravila JU OŠ „Mustafa Busuladžić “ Sarajevo (broj: 01-319/15 od 12.7.2017. godine), Školski odbor Javne ustanove Osnovna škola „Mustafa Busuladžić “ Sarajevo na XI redovnoj sjednici, održanoj 23.4.2019. godine, donosi

**O D L U K U**

 **o usvajanju Pravilnika o videonadzorom sistemu**

 **Član 1.**

Usvaja se Pravilnik o videonadzornom sistemu u Javnoj ustanovi Osnovnoj školi

„ Mustafa Busuladžić“ Sarajevo u tekstu koji je sastavni dio ove Odluke .

 **Član 2.**

Ovaj Pravilnik stupa na snagu danom donošenja i bit će objavljen na oglasnoj ploči Škole.

 PREDSJEDNIK ŠKOLSKOG ODBORA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nevres Alispahić, mr.sci.